3 การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์ของบริษัทและบริษัทร่วม

กลุ่มธุรกิจเส้นใย บริษัทในกลุ่มนี้มี 2 บริษัท คือ บริษัท ไทยเรยอน จำกัด (มหาชน)
ผลิตภัณฑ์หลักคือเส้นใยประดิษฐ์เรยอน (Viscose Rayon Staple Fibre)
ซึ่งเป็นวัตถุดิบหลักของอุตสาหกรรมปั่นด้ายและทอผ้า และเกลือโซเดียมซัลเฟต
ซึ่งใช้ในอุตสาหกรรมผงซักฟอกและสิ่งทอ และบริษัท เอวี เซลล์ อิงค์ – ประเทศแคนาดา
ซึ่งเป็นผู้ผลิตเยื่อกระดาษชนิดละลายน้ำได้ และเป็นวัตถุดิบหลักของการผลิตเส้นใยประดิษฐ์เรยอน

กลุ่มธุรกิจผงเขม่าดำ บริษัทในกลุ่มนี้ ได้แก่ บริษัท ไทยคาร์บอนแบล็ค จำกัด (มหาชน)
มีผลิตภัณฑ์หลักคือผงเขม่าดำ ซึ่งเป็นวัตถุดิบของอุตสาหกรรมยางรถยนต์
โดยวัตถุดิบหลักของการผลิตผงเขม่าดำคือ น้ำมันดิบ
ในกระบวนการผลิตจะทำให้เกิดไอน้ำและพลังงานความร้อน โดย บมจ. ไทยเรยอน
สามารถนำพลังงานไอน้ำและความร้อนที่ได้จากขบวนการผลิตผงเขม่าดำมาใช้เป็นส่วนหนึ่งในกระบวนการผลิตเส้นใยประดิษฐ์เรยอนได้

กลุ่มธุรกิจสิ่งทอ บริษัทในกลุ่มนี้ ได้แก่ บริษัท อินโดไทย ซินเทติคส์ จำกัด บริษัท ไทยอคริลิค
ไฟเบอร์ จำกัด บริษัท อเล็กซานเดรีย อคริลิค เอส.เอ.อี - ประเทศอิยิปต์ และบริษัท
พีทีอินโดลิเบอร์ตี้ จำกัด – ประเทศอินโดนีเซีย โดยบริษัทในกลุ่มธุรกิจนี้เป็นโรงงานผลิตเส้นใย
และปั่นด้าย ซึ่งเป็นฐานลูกค้าสำคัญ ของบมจ. ไทยเรยอน โดยมียอดซื้อรวมเกินกว่าร้อยละ 10
ของยอดขายรวมของบริษัทฯ

กลุ่มธุรกิจเคมีภัณฑ์ บริษัทในกลุ่มนี้ ได้แก่ บริษัท ไทยโพลีฟอสเฟต และเคมีภัณฑ์ จำกัด และบริษัท
ไทยออแกนิก เคมีคัลส์ จำกัด (โดยบริษัท ไทยออแกนิก ได้ควบรวมกิจการของ (1) บริษัท
ไทยอีพอกซี่ แอนด์ อัลลายด์ โปรดักส์ จำกัด (2) บริษัท ไทยซัลไฟท์ แอนด์ เคมีคัลส์ จำกัด และ
(3) บริษัท ไทย โพลีฟอสเฟต และเคมีภัณฑ์ จำกัด) ซึ่งทั้งสามบริษัทนี้
เป็นผู้ผลิตเคมีที่สำคัญที่นำมาใช้เป็นวัตถุดิบหลักในการผลิตเส้นใยประดิษฐ์เรยอน
ตลอดจนเป็นลูกค้าของบริษัทสำหรับผลิตภัณฑ์เกลือโซเดียมซัลเฟตด้วย

ลูกค้าของบมจ. ไทยเรยอน นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้ :

  ------------------ -------------------- ------------------ ----------------
  ของใช้ส่วนตัว         ของใช้ในโรงพยาบาล     ของใช้ในอุตสาหกรรม   เบ็ดเตล็ด

  ผ้าห่มแบบใช้แล้วทิ้ง     ผ้าปูที่นอน              แผ่นกรองอากาศ       ซองจดหมาย

  ผ้าเช็ดตัว            ปลอกหมอน             ไส้กรองน้ำมัน         เต้นท์

  ผ้าเช็ดปากและเช็คมือ   เสื้อคลุมของแพทย์        พรม                ถุงนอน

  พรมปูพื้น             หมวกคลุมผมและหน้ากาก   แผ่นดิสก์คอมพิวเตอร์    แผ่นป้าย

  ผ้าปูโต๊ะ             พลาสเตอร์ปิดแผล        แผ่นกั้นแบตเตอรี่       เสื้อชุดหมี

  แปรงปัดฝุ่น           ผ้าเช็ดตัวอนามัย         ไส้กรองของปากกา     ผ้าคลุมเบาะ

  กระดาษบุฝาผนัง       ผ้าอ้อมแบบใช้แล้วทิ้ง      ฉนวนกันความร้อน      ผ้าซับใน

  ผ้าเช็ดถูในครัว        แผ่นซับน้ำนม                               ผ้ารองซับใน

  ผ้าม่าน              ผ้าซับของเหลว                             
  ------------------ -------------------- ------------------ ----------------

การตลาดและภาวะการณ์แข่งขัน

โครงสร้างอุตสาหกรรม 

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรม

ขั้นกลาง และอุตสาหกรรมเครื่องนุ่งห่ม เป็นอุตสาหกรรมขั้นปลาย
โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers)

ฝ้าย และไหม เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers)

ประกอบด้วยเส้นใยประดิษฐ์จากธรรมชาติ และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จ แล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทย เป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

กลยุทธ์ทางการตลาด

บริษัทมีนโยบายในการทำตลาดและจัดจำหน่ายสินค้าให้กับลูกค้าในประเทศก่อน
โดยมุ่งเน้นและสร้างความต้องการ ตลอดจนเพิ่มอรรถประโยชน์และการนำไปใช้กับผลิตภัณฑ์ใหม่
ในกลุ่มลูกค้าใหม่ อย่างไรก็ตาม เนื่องจากความต้องการของตลาดภายในประเทศมีขนาดจำกัด
ผลผลิตจำนวนมากจึงต้องส่งออกไปยังตลาดต่างประเทศ
การบริโภคภายในประเทศมีแนวโน้มลดลงพร้อมกับราคาที่ลดต่ำลง
และปริมาณใยฝ้ายที่เพิ่มปริมาณขึ้นในปี 2548 ในระหว่างปี 2548 นี้
อุปสงค์และอุปทานของเส้นใยประดิษฐ์เรยอนพุ่งขึ้นถึงขีดสุด
เนื่องมาจากตลาดสิ่งทอทั่วโลกกำลังอยู่ในภาวะหลังการยกเลิกระบบโควต้า
จากความพยายามที่เยี่ยมยอดในด้านการตลาดและการขาย โดยเฉพาะในตลาดต่างประเทศ
ทำให้สถานการณ์ด้านสินค้าคงคลังในไตรมาสสุดท้ายของปี ณ สิ้นเดือนกันยายนมีสภาพดีขึ้นมาก

  ---------------------------------- ------------ ----------- ------------
  หน่วย : เมตริกตัน                     ปี 2548       ปี 2547      ปี 2546

  ปริมาณการขายเส้นใยเรยอน :            37,233       42,228      32,963
  ภายในประเทศ                                                 

  ปริมาณการขายเส้นใยเรยอน : ต่างประเทศ  41,092       36,902      40,373

  ปริมาณการขายเกลือโซเดียมซัลเฟต         59,945       59,651      56,321
  ---------------------------------- ------------ ----------- ------------

ทิศทางอุตสาหกรรมและการแข่งขัน

ในฐานะผู้ผลิตเพียงรายเดียวในประเทศบริษัทจึงไม่มีคู่แข่งโดยตรง
การดำเนินนโยบายโดยกำหนดราคาขายที่เป็นธรรม การส่งมอบตรงเวลา
และการบริการสนับสนุนอื่นๆ เป็นปัจจัยหนุนที่ทำให้บริษัทสามารถแข่งขันกับเส้นใยเรยอนที่นำเข้าได้
การแข่งขันระหว่างบริษัทในตลาดโลกเป็นไปอย่างรุนแรง
ปัจจุบันนี้ประเทศจีนเป็นทั้งผู้ผลิตและผู้บริโภคเส้นใยเรยอนเป็นอันดับหนึ่งของโลก
โดยมีส่วนแบ่งในตลาดโลก 38% และกำลังกลายเป็นผู้ส่งออกเส้นใยเรยอนในไม่ช้านี้ อย่างไรก็ตาม
จากมาตรฐานคุณภาพของเราซึ่งอยู่ในระดับดีเลิศเมื่อเปรียบเทียบกับอุตสาหกรรม
ทำให้ไทยเรยอนเป็นผู้ผลิตที่ได้รับความไว้วางใจจากลูกค้าเสมอมา

เส้นใยเรยอนต้องเผชิญหน้ากับการแข่งขันจากเส้นใยฝ้ายและเส้นใยโพลีเอสเตอร์
อุปสงค์อุปทานของเส้นใยเรยอนมีความเกี่ยวพันโดยตรงกับปริมาณการผลิตและราคาของเส้นใยฝ้าย
ประเทศไทยเป็นประเทศผู้บริโภคฝ้ายเป็นหลัก
ดังนั้นการเปลี่ยนแปลงราคาฝ้ายจึงส่งผลกระทบโดยตรงต่อผลกำไรของบริษัท

ความผันผวนของอุตสาหกรรมสิ่งทอและเสื้อผ้าสำเร็จรูปในตลาดโลกอันเกิดจากการยกเลิกระบบโควต้าเริ่มส่งผลในด้านดี
ดังจะเห็นได้จากปริมาณความต้องการเส้นใยเรยอนที่เพิ่มสูงขึ้น
ตลอดจนราคาขายที่เริ่มปรับตัวสูงขึ้นในไตรมาสสุดท้ายของปี 2548 อย่างไรก็ตาม
ก็เริ่มมีสัญญาณบ่งชี้ว่าอาจเกิดภาวะซบเซาอีกครั้งในปี 2549
เนื่องจากต้นทุนโดยรวมที่เพิ่มสูงขึ้นตามราคาน้ำมัน

บริษัทคาดว่า ปัจจัยทั้งสามประการตามที่ระบุข้างต้น
จะส่งผลกระทบต่อปริมาณความต้องการเส้นใยเรยอน และการรับรู้รายได้ในปี 2549
และอาจส่งผลทำให้กำไรของบริษัทลดลง

การจัดจำหน่ายในปี 2548

+---------------------+-------+------+-------+------+-------+------+
|                     | ปี     |      | ปี     |      | ปี     |      |
|                     | 2548  |      | 2547  |      | 2546  |      |
+---------------------+-------+------+-------+------+-------+------+
|                     | เม    | %    | เม    | %    | เม    | %    |
|                     | ตริกตัน |      | ตริกตัน |      | ตริกตัน |      |
+---------------------+-------+------+-------+------+-------+------+
| ปริมาณการผลิตจริง      |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 7     |      | 7     |      | 7     |      |
|                     | 8,031 |      | 8,614 |      | 4,109 |      |
+---------------------+-------+------+-------+------+-------+------+
| เกลือโซเดียมซัลเฟต     | 6     |      | 5     |      | 5     |      |
|                     | 0,737 |      | 9,737 |      | 6,073 |      |
+---------------------+-------+------+-------+------+-------+------+
| ปริมาณการขายจริง      |       |      |       |      |       |      |
+---------------------+-------+------+-------+------+-------+------+
| ภายในประเทศ         | 3     | 4    | 4     | 5    | 3     | 4    |
|                     | 7,233 | 8.00 | 2,228 | 3.37 | 2,963 | 5.00 |
+---------------------+-------+------+-------+------+-------+------+
| ต่างประเทศ           | 4     | 5    | 3     | 4    | 4     | 5    |
|                     | 1,092 | 2.00 | 6,902 | 6.63 | 0,373 | 5.00 |
+---------------------+-------+------+-------+------+-------+------+
| รวม                 | 7     | 10   | 7     | 10   | 7     | 10   |
|                     | 8,325 | 0.00 | 9,130 | 0.00 | 3,336 | 0.00 |
+---------------------+-------+------+-------+------+-------+------+
|                     | ปี     |      | ปี     |      | ปี     |      |
|                     | 2548  |      | 2547  |      | 2546  |      |
+---------------------+-------+------+-------+------+-------+------+
| ปริม                 | ล     | %    | ล     | %    | ล     | %    |
| าณการขายภายในประเทศ | ้านบาท |      | ้านบาท |      | ้านบาท |      |
+---------------------+-------+------+-------+------+-------+------+
| เส้นใยประดิษฐ์เรยอน    | 2,352 | 4    | 2,517 | 5    | 1,829 | 4    |
|                     |       | 4.71 |       | 0.40 |       | 2.53 |
+---------------------+-------+------+-------+------+-------+------+
| เกลือโซเดียมซัลเฟต     | 241   | 4.58 | 198   | 3.96 | 191   | 4.44 |
+---------------------+-------+------+-------+------+-------+------+
| อื่น ๆ                | 0     | 0    | 17    | 0.34 | 22    | 0.52 |
+---------------------+-------+------+-------+------+-------+------+
| รวม                 | 2,593 | 4    | 2,732 | 5    | 2,042 | 4    |
|                     |       | 9.29 |       | 4.70 |       | 7.49 |
+---------------------+-------+------+-------+------+-------+------+
| ป                   |       |      |       |      |       |      |
| ริมาณการขายต่างประเทศ |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 2,668 | 5    | 2,261 | 4    | 2,254 | 5    |
|                     |       | 0.71 |       | 5.27 |       | 2.41 |
+---------------------+-------+------+-------+------+-------+------+
| เกลือโซเดียมซัลเฟต     | 0     | 0    | 0     | NIL  | 2     | 0.05 |
+---------------------+-------+------+-------+------+-------+------+
| อื่น ๆ                | 0     | 0    | 1     | 0.02 | 2     | 0.05 |
+---------------------+-------+------+-------+------+-------+------+
| รวม                 | 2,668 | 5    | 2,262 | 4    | 2,258 | 5    |
|                     |       | 0.71 |       | 5.29 |       | 2.51 |
+---------------------+-------+------+-------+------+-------+------+
| ปริมาณการขายรวม      |       |      |       |      |       |      |
+---------------------+-------+------+-------+------+-------+------+
| เส้นใยประดิษฐ์เรยอน    | 5,020 | 9    | 4,778 | 9    | 4,082 | 9    |
|                     |       | 5.41 |       | 5.67 |       | 4.93 |
+---------------------+-------+------+-------+------+-------+------+
| เกลือโซเดียมซัลเฟต     | 241   | 4.58 | 198   | 3.64 | 194   | 4.51 |
+---------------------+-------+------+-------+------+-------+------+
| อื่น ๆ                | 0     | 0    | 18    | 0.69 | 24    | 0.56 |
+---------------------+-------+------+-------+------+-------+------+
| รวม                 | 5,261 | 10   | 4,994 | 10   | 4,300 | 10   |
|                     |       | 0.00 |       | 0.00 |       | 0.00 |
+---------------------+-------+------+-------+------+-------+------+

3.  วัตถุดิบ และผู้จำหน่ายวัตถุดิบ (SUPPLIER)

ราคาวัตถุดิบมีบทบาทอย่างมากต่อต้นทุนการดำเนินงานของบริษัท
รายละเอียดของวัตถุดิบหลักแต่ละชนิดมีดังนี้

  เยื่อกระดาษชนิดละลายน้ำได้

  เยื่อกระดาษชนิดนี้ต้องนำเข้าจากต่างประเทศทั้งหมด
  โดยส่วนใหญ่สั่งนำเข้าจากประเทศแอฟริกาใต้ และบริษัทร่วมในประเทศแคนาดา
  ราคาของเยื่อกระดาษชนิดนี้มีการเปลี่ยนแปลงขึ้นลงอย่างมากและมีแหล่งจำหน่ายน้อยราย
  ดังนั้นผู้ขายจึงมีอำนาจในการต่อรองสูงมาก
  หลังจากที่ราคาเยื่อกระดาษได้ปรับตัวสูงสุดเมื่อตอนต้นปี ในไตรมาสสุดท้ายของ ปี 2548
  เริ่มปรับลดลง
  แม้ราคาของเยื่อกระดาษชนิดละลายน้ำได้จะเคลื่อนไหวตามแนวโน้มราคาของเยื่อชนิดที่นำมาผลิตกระดาษ
  แต่ราคาที่แท้จริงจะได้รับอิทธิพลจากปริมาณอุปสงค์และอุปทานเท่านั้น

  โซดาไฟ

  วัตถุดิบชนิดนี้บางส่วนได้จากการนำเข้าจากต่างประเทศ
  และบางส่วนจากแหล่งผลิตภายในประเทศ
  เนื่องจากความต้องการโซดาไฟภายในประเทศได้ปรับตัวสูงขึ้นแต่ปริมาณการผลิตมิได้เพิ่มตาม
  การจัดหาวัตถุดิบชนิดนี้จากภายในประเทศ จึงทำได้ยากมากขึ้น
  ราคาของโซดาไฟมีการเปลี่ยนแปลงขึ้นลงอย่างรุนแรง และได้ปรับตัวสูงขึ้นอย่างต่อเนื่องตลอด
  3ไตรมาสแรก และปรับตัวลดลงเล็กน้อยในไตรมาสสุดท้ายของปี 2548

  กำมะถัน

  วัตถุดิบชนิดนี้นำมาใช้เพื่อผลิตก๊าซคาร์บอนไดซัลไฟด์ (CS₂) และกรดซัลฟุริก (H₂SO₄)
  สามารถพบได้ตามธรรมชาติในเหมืองในประเทศแคนาดา
  หรือเป็นผลิตภัณฑ์พลอยได้จากกระบวนการกลั่นน้ำมัน
  บริษัทนำเข้าวัตถุดิบนี้จากโรงกลั่นน้ำมันในสิงคโปร์และตะวันออกกลางเป็นส่วนใหญ่
  ความต้องการในประเทศจีนที่เพิ่มสูงขึ้นมากในช่วง 4 ปีที่ผ่านมา
  ทำให้ราคากำมะถันปรับตัวสูงขึ้นเป็นประวัติการณ์ หลังจากนั้นราคาก็เปลี่ยนแปลงอยู่ในช่วงแคบๆ
  และจากปัจจัยอัตราค่าระวางเรือระหว่างประเทศ
  กอปรกับความต้องการจากประเทศจีนที่มีการปรับตัวสูงขึ้น
  เป็นอุปสรรคสำคัญทำให้ราคากำมะถันไม่สามารถปรับลดลงได้ในอนาคตอันใกล้

  ถ่านไม้

  ถ่านไม้ถูกนำใช้ในการผลิตก๊าซคาร์บอนไดซัลไฟด์ (CS₂)
  วัตถุดิบหลักอีกชนิดหนึ่งในการผลิตเส้นใยประดิษฐ์เรยอน
  บริษัทนำก๊าซฯมาใช้ในขบวนการผลิตเท่านั้น ความยากง่ายในการจัดหาถ่านไม้ขึ้นอยู่กับฤดูกาล
  ในช่วงฤดูฝนปริมาณจะลดลงอย่างมาก อย่างไรก็ตาม
  แนวโน้มความขาดแคลนถ่านไม้ได้ชี้ให้เห็นถึงปัญหาที่จะเกิดขึ้นในระยะยาว
  แม้ว่าบริษัทจะสามารถนำเข้าสินค้าชนิดนี้จากกลุ่มบริษัทในประเทศอินโดนีเซีย
  แต่ก็จะส่งผลทำให้ต้นทุนของบริษัทเพิ่มสูงขึ้นไปด้วย

การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

ผลกระทบต่อสิ่งแวดล้อม

ในอุตสาหกรรมการผลิตเส้นใยประดิษฐ์ จะมีของเสียที่เกิดจากกระบวนการผลิต
ทั้งทางน้ำและทางอากาศ
ซึ่งบริษัทฯได้ดำเนินการและปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
โดยเคร่งครัด

ในขั้นตอนการผลิตเส้นใยเรยอน อาจทำให้เกิดมลภาวะทั้งทางน้ำและทางอากาศ
ตลอดระยะเวลาหลายปีที่ผ่านมา บริษัทได้ดำเนินการลงทุนเพื่อลดมลภาวะดังกล่าวอย่างต่อเนื่อง
ในปี 2548 บริษัทลงทุนไปมากกว่า 106 ล้านบาทเพื่อย้ายสถานที่และปรับปรุงระบบบำบัดมลพิษ
(ETP) ของเสียทุกชนิดจากบริษัทได้ถูกคัดแยกและกำจัดโดยตัวแทนที่ได้รับอนุญาตอย่างถูกต้อง
นอกจากนี้การดำเนินงานทุกขั้นตอนได้รับการตรวจสอบอย่างสม่ำเสมอจากบริษัทและเจ้าหน้าที่ของรัฐ
การจัดการของเสียอย่างผิดวิธีจะก่อให้เกิดความเสี่ยงทั้งด้านสิ่งแวดล้อมและด้านการเมือง ในปีนี้
บริษัทได้ว่าจ้างและจัดให้มีการศึกษาวิเคราะห์ผลกระทบต่อสิ่งแวดล้อม
ซึ่งจะแล้วเสร็จในช่วงต้นปีหน้า
การที่บริษัทได้รับการรับรองมาตรฐานการจัดการสิ่งแวดล้อมไอเอสโอ 14000
ทำให้บริษัทมีระบบการจัดการสิ่งแวดล้อมและขั้นตอนการดำเนินงานที่ได้มาตรฐาน

4. งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี -